**OBRAZLOŽENJE PRIJEDLOGA FINANCIJSKOG PLANA KLINIKE ZA PSIHIJATRIJU VRAPČE ZA 2025. GODINU**

**I**

**PROJEKCIJE ZA 2026. I 2027. GODINU**

Zagreb, 26. studenoga 2025. **Ad 3**

**UPRAVNOM VIJEĆU BOLNICE**

Prijedlog obrazloženja finacijskog Plana prihoda i rashoda za 2025. godinu i projekcije za 2026. i 2027. godinu

1. **UVODNE NAPOMENE**

Prijedlog finacijskog Plana prihoda i rashoda za 2025. godinu i projekcije za 2026. i 2027. godinu izrađene su prema uputama Gradskog ureda za financije i javnu nabavu za izradu proračuna Grada Zagreba za razdoblje 2025. - 2027. (Klasa: 400-06/24-001/75, Ur. broj: 251-05-11-24-1) od 14. listopada 2024. godine., smjernicama Ministarstva financija, a u skladu s odredbama Zakona o proračunu (NN 144/21), Pravilniku o planiranju u sustavu proračuna (Narodne novine, br. 1/2024), Pravilniku o proračunskom računovodstvu i Računskom planu (Narodne novine, br. (158/23), uredbi o sastavljanju i predaji Izjave o fiskalnoj odgovornosti i izvještaja o primjeni fiskalnih pravila (NN 95/19) i vlastitim procjenama. Proračun je izrađen sukladno temeljnim makroekonomskim pokazateljima za razdoblje 2025. – 2027. prema kojem se očekuje rast BDP-a od 3,2 % u 2025. g., dok će stopa inflacije iznositi 2,8%. u isto vrijeme očekuje se kako će stopa zaposlenosti u 2025. godini iznositi 3,1% dok će rast bruto plaća iznositi 8,2%.

Proračun Klinike za psihijatriju Vrapče za 2025. godinu i projekcije za 2026. i 2027. godinu izrađeni su na razini odjeljka (četvrte razine kontnog plana), a prijedlog za usvajanje donosi se na razini skupine ekonomske klasifikacije sukladno Zakonu o proračunu (NN 141/21), odnosno na drugoj raznini kontnog plana.

Financijski plan Klinike sastoji se od Općeg dijela financijskog plana koji je sadržan je od Računa prihoda i rashoda prema ekonomskoj klasifikaciji i izvorima financiranja te sažetka Računa financiranja pri čemu su rashodi prikazani prema funkcijskoj klasifikaciji. Također, financijski plan sastoji se od posebnog dijela plana koji prikazuje rashode kroz programe i aktivnosti. Obrazloženje financijskog plana Klinike sastoji se od dva dijela; obrazloženja prihoda i primitaka te rashoda i izdataka te prikazanog uravnoteženja financijskog plana. Navedeno je prikazano kroz programe, koji se sastoje od aktivnosti, čija su objašnjenja, zajedno s ciljevima i pokazateljima uspješnosti dana u nastavku.

1. **OPĆI DIO FINANCIJSKOG PLANA**

**2.1. Sažetak računa prihoda i rashoda**

Sažetak računa prihoda i rashoda sadrži ukupne prihode poslovanja i prihode od prodaje nefinancijske imovine, rashode poslovanja, rashode za nabavu nefinancijske imovine, preneseni višak/manjak iz prethodne godine te višegodišnji plan uravnoteženja. Prihodi i rashodi iskazani su prema ekonomskoj klasifikaciji i izvorima financiranja. Rashodi su također prikazani prema funkcijskoj klasifikaciji.

Ukupni planirani prihodi za 2025. godinu iznose 33.112.890,00 eura. U odnosu na planirane prihode u 2024. godini palnirani prihodi za 2025. godinu veći su za 4,69%. u projekcijama za 2026. i 2027. planira se usporeni rast prihoda, 0,88% u 2026. godini i 1,35% u 2027. godini.

Ukupni planirani rashodi za 2025. g. veći su za 8,37 % u odnosu na tekući plan 2024. godine. Planirani rashodi iznose 33.112.890,00 eura. U projekcijama za naredna razdoblja očekuje se smanjeni rast očekivanih rashoda. Rashodi poslovanja iznose 31.946.890,00 eura i najvećim dijelom odnose se na rashode za zaposlene. Također, planirane rashode čine i rashodi za nabavu nefinancijske imovine koji iznose 1.166.00,00 eura



* 1. **PRIHODI I PRIMICI**

Plan prihoda i primitaka za 2025. godinu i projekcije za 2026. i 2027. godinu izrađeni su racionalno, s ciljem utvrđivanja što realnijih sredstava za naredno trogodišnje razdoblje. Plan prihoda temelji se na podacima iskazanim u poslovnim knjigama za 2023. godinu, podacima za prvih devet mjeseci 2024. godine, procjenama do kraj tekuće godine te procjenama za iduća razdoblja kao i očekivanim naplatma u idućem razdoblju.

Prihodi i primici Klinike za 2025. planiraju se u iznosu od 33.112.890,00 eura od čega se 33.112.390,00 eura prihoda odnosi na prihode poslovanja, do se 500,00 eura odnosi na prihode od prodaje nefinacisjke imovine.

Prihodi i primici Klinike po ekonomskoj klasifikaciji i izvorima za razdoblje 2025.–2027. su:





* + 1. **PRIHODI POSLOVANJA**

1. **Pomoći iz inozemstva i od subjekata unutar općeg proračuna (kto. 63) 1.129.500,00 €:**

Pomoći iz inozemstva i od subjekata unutar općeg proračuna manje su u odnosu na planirane prihode tekuće godine za 15,20%. dok se u projekcijama za 2026. i 2027. godinu planirani prihodi smanjuju zbog završetka trenutih projekata do nakraja navedenih razdoblja.

* + **Pomoći od inozemnih vlada i tijela (27.500,00 €)** odnose se na sredstva od sudjelovanja Klinike na ERASMUS+ projektu Play your cards right na kojima je Klinika jedan od sudionika
  + **Pomoći iz drugih proračuna (1.000.000,00 €)** odnose se na sredstva Ministarstva zdravstva (proračuna koji Klinici nije nadležan) za isplatu razlike neisplaćenih prekovremenih sati prema Odluci Vlade RH od 17. rujna 2021. g. (NN 101/21) budući da je Klinika zaprimila za prekovremene sate te očekivana sredstava za podmirenje razlike plaće zbog povećanja osnovice od 6% za radnike koji na isto ostvaruju prava. Planiraju se u 2025. godini u iznosu od 40.000,00 eura, dok se u projekcijama ne planiraju zbog vjerojavatne isplate svih troškova kroz 2025. godinu.

Klinika za psihijatriju Vrapče sklopila je ugovor sa Ministarstvom zdravstva za sufinanciranje projekta „Razvoj mobilnih timova u zajednici“ koji je usmjeren na unapređenje kvalitete zaštite na način koji je specificiran u samom projektnom prijedlogu. Klinika planira prihode u 2025. godini u iznosu od 100.000,00 eura, kao i u tekućoj godini, dok se u projekcijama navedeni prihodi ne planiraju zbog toga što je projek na trogodišnje razdoblje koje završava u 2025. godini.

Drugi projekt koji Klinika provodi u suradnji sa Ministarstvom zdravstva je program D(r)uga priča. Projekt se provodi kroz tri godine, s početkom u 2024. godini, kroz 2025. i završava se u 2026. godini. Klinika planira prihode u iznosu od 40.000,00 eura po svakoj godini projekta.

Prihodi od Ministarstva zdravstva za liječenje forenzičkih planiraju se u iznosu od 820.000,00 € i ista razina prihoda planira se kroz projekcijska razdoblja.

* + **Pomoći od izvanproračunskih korisnika (102.000,00 €)** Unutar ove skupine planiraju se sredstva Hrvatskog zavoda za zapošljavanje za mjeru pripravništva s procjenom prihoda za 2024. godinu u iznosu od 100.000,00 eura i istom procjenom u idućim godinama. U segmentu ove podskupine planiraju se i prihodi od refundacije HZZO-a za zdravstvene preglede u iznosu od 2.000,00 eura u 2025. godini, kao i u idućim razdobljima.

1. **Prihodi od upravnih i administrativnih pristojbi, pristojbi po posebnim propisima i naknada (kto. 65) 760.000,00 €**


* **Ostali prihodi za posebne namjene** odnose se na sufinanciranje cijene dopunskog osiguranja od HZZO-a i ostalih osiguravatelja, participacije i slično te na prihode s naslova osiguranja, refundacije štete i totalne štete. Kroz projekcijska razdoblja planirani prihodi povećavaju se za 1,32% u 2026., a u 2027. godini za 2,63 %.

1. **Prihodi od prodaje proizvoda i robe te pružanja usluga, prihodi od donacija i povrati po protestira (kto. 66) 1.140.000,00 €**
   * **Vlastiti prihodi** odnose se na prihode od prodaje proizvoda (prodaje ručkova zaposlenicima, režije, najma prostora, preslike dokumenata) i pruženih usluga za liječenje neosiguranih bolesnika koji račune plaćaju sami, prihode od znanstvenih istraživanja, ambulantna vještačenja – sudovi, laboratorijske usluge, te ostali prihodi. Ukupno su planirani prihodi u iznosu od 1.040.000,00 eura za 2025. godinu. U odnosu na tekuću godinu planirani prihodi su manji zbog završetka nekih znanstveno istraživačkih studija kroz 2024. godinu. Projekciska razdoblja planiraju nešto veće prihode zbog mogućih novih znanstvenih istraživanja.
   * **Donacije** se sastoje od tekućih donacija lijekova i potrošnog medicinskog materijala od strane trgovačkih društava i ostalih subjekata izvan općeg proračuna. Planiraju se prihodi u iznosu od 100.000,00 eura za 2025. godinu, a ista se dinamika očekuje i kroz projekcijska razdoblja.
2. **Prihodi iz nadležnog proračuna i od HZZO-a temeljem ugovornih obveza (kto.67) 30.067.890,00€**
   * **Opći prihodi i primici (174.900,00 €)** sastoje se od prihoda za projekte koje sufinacira Grad Zagreb. Navedeni prihodi određeni su limitima koje dodijeljuje Grad Zagreb. Limit za prihod od projekta „Resocijalizacija ovisnika“ u suradnji s udrugom Etno iznosi 19.900,00 €., dok u projekcijama za 2026. i 2027. godinu iznosi 20.100,00 €. U 2025. godini Klinici je odobren novi projekt financiran od Grada Zagreba Akademija oporavka čija planirana sredstva iznose 65.000,00 €, dok u projekcijskim razdobljima iznose 68.200,00 € u 2026. godini i 71.600,00 € u 2027. godini. Također, u 2025. godini Klinika će od nadležnog proračuna primiti sredstva za sufinanciranje troškova energije u iznosu 90.000,00 €, a u 2026. godini sufinanciranje će iznositi 156.600,00 €, a u 2027. godini 200.000,00 €.
   * **Opći prihodi i primici – decentralizirana sredstva (350.890,00 €)** Prihodi od decentraliziranih sredstava odnose se na prihode koje Grad Zagreb određuje za svoje proračunske korisnike. Limiti dani Klinici za sve tri godine planiraju se u istom iznosu od 350.890,00 eura.
   * **Ostali prihodi za posebne namjene (29.542.100,00 €)** sastoje se od prihoda HZZO-a na temelju Ugovornih obveza, prihoda izvan ugovorenog limita za liječenje stranaca i osoba s nepoznatim prebivalištem, zaštite na radu i prihoda za podmirenje posebno skupih lijekova. Navedeni prihodi čine 89,22 % ukupnih prihoda Klinike. Prihodi su planirani s pretpostavkom povećanja maksimalnog mjesečnog limita zbog više fakturiranih usluga stacionarne i specijalističko-konzilijarne zdravstvene zaštite čije je povećanje neophodno u idućem razdoblju za nastavak stabilnog poslovanja, financiranja rasta plaća zaposlenika, kao i ostalih trokova neophodnih za nesmetano poslovanje Klinike. Sukladno tome očekuje se povećanje HZZO-ovih mjesečnih limita. Klinika planira veću realizaciju osnovng limita te sukladno time i realizaciju planiranih prihoda koz naredna razdoblja. Prihodi od HZZO-a planirani su u 6% povećanju u odnosu na planirane prihode u 2024. godini.
3. **Kazne, upravne mjere i ostali prihodi (kto. 68) 15.000,00 €**
   * **Vlastiti prihodi** s navedene pozicije odnose na otpise obveza, rabate i sl., a planiraju se u iznosu od 15.000,00 eura za sve tri godine.

**PRIHODI OD PRODAJE NEFINANCIJSKE IMOVINE**

1. **Prihodi od prodaje proizvedene dugotrajne imovine (kto. 72) 500,00 €**
   * **prihodi od prodaje ili zamjene nefinancijske imovine i naknade s naslova os.** odnose se na prihode od prodaje stanova na kojima postoji stanarsko pravo, a planirani su u iznosu od 500,00 eura, odnosno u preostalom očekivanom iznosu do otplate istog. Planirani prihod isti je kroz cijelo planirano razdoblje.

**Grafički prikaz 1. Planirani prihodi u 2025. godini**

****

* 1. **RASHODI I IZDACI**

Rashodi financijskog plana Klinike za psihijatriju Vrapče posljedica su izračuna rashoda potrebnih za neometano funkcioniranje Klinike. Temelje se na podacima iskazanim u poslovnim knjigama kroz 2023. i 2024. godinu, planiranim sredstvima za 2024. godinu te na procjeni potrebnih sredstava za 2025. godinu.

Rashodi Klinike za 2025. planiraju se u iznosu od 33.112.890,00 eura od čega se najveći dio rashoda odnosi na rashode za zaposlene 24.768.600,00 eura, zatim materijalne rashode 7.100.090,00 eura, rashode za nabavu proizvedene dugotrajne imovine 1.166.000,00 eura te rashode koji se odnose na rashode za nabavu neproizvedene dugotrajne imovine, financijske rashode, rashode za dodatna ulaganja na nefinacijskom imovini, te ostale rashode.

U sljedećim tablicama prikazani su rashodi proračuna Klinike po ekonomskoj klasifikaciji i izvorima za 2025. godinu i projekcije za iduća razdoblja.





**2.2.1. RASHODI POSLOVANJA**

**2.2.1.1. Rashodi za zaposlene, (kto. 31)**

Rashodi za zaposlene čine najveći dio rashoda Klinike, iznos 24.768.600,00 €. Imaju tendenciju rasta u projekcijama za sljedeća razdoblja. U 2025. godini planirani rashodi za zaposlene veći su za skoro 13% u odnosu na tekući plan 2024. godine. Rast navedenih rashoda temelji se na povećanju radnih koeficijenata u državnoj i javnoj službi u 2024. godini, čiji će se efekti osjećati i kroz 2025. godinu. Očekivani su i dodatni troškovi plaća po sudskim presudama za povećanje osnovice od 6 posto. Rashodi za zaposlene povećavaju se i za 0,5% godišnje zbog uvećanja plaća za minuli rad. Rashodi za zaposlene čine 74,80% ukupno planiranih rashoda.

o Rashodi financirani općim prihodima i primicima odnose se na sredstva od projekta Akademija oporavka kojima će se financirati plaće zaposlenika koji sudjeluju na projektu. Planirani rashodi iznose 26.000,00 eura u 2025. godini, dok se planirani rashodi povećavaju u projekcijama i iznose 29.500,00 eura u 2026. godini i 34.300,00 eura u 2027. godini.

o Rashodi financirani vlastitim prihodima odnose se na sredstva za isplatu zaposlenicima u obliku bonova (73.000,00 €). Uzimajući u obzir dobro poslovanje Klinike, Klinika za psihijatriju Vrapče planira i u narednim razdobljima provoditi nabavu bonova za naše zaposlenike. U planu je za svakog zaposlenika nabaviti jedan bon u vrijednosti 100,00 eura, a sve s ciljem motivacije naših zaposlenika, posebno onih s nižim primanjima.

o Rashodi financirani od ostalih prihoda za posebne namjene, odnosno prihodima od proračuna HZZO-a iznose 24.496.600,00 €, što je 5,01 % povećanje u odnosu na plan za 2024. godinu. Povećanja u projekcijama za naredna razdoblja su 1,3% u projekciji za 2026. g. u odnosu na plan 2025.g., te u projekciji za 2027. g. 2,42 % u odnosu na 2025. godinu. Navedeni rashodi čine 82,92% limita HZZO-vog proračuna.

o Rashodi financirani prihodima ostvarenim temeljem pomoći iz drugih proračuna odnose se na refundacije Ministarstva zdravstva za plaće zaposlenicima koji sudjeluju u projektima „Razvoj mobilnih timova u zajednici“ u iznosu od 73.000,00 eura. U projekcijama za 2026. i 2027. godinu nema planiranih navedenih rashoda jer se projekt završava u 2025. godini.

o Rashodi financirani prihodima ostvareni temeljem pomoći od izvanproračunskih korisnika (100.000,00 €) odnose se na rashode za isplatu plaća za pripravnike koje sufinancira Hrvatski zavod za zapošljavanje. U projekcijama Klinka planira rashode za isplatu plaća pripravnika na istoj razini.

**2.2.1.2. Materijalni rashodi, (kto. 32)**

Materijalni rashodi čine 21,44 % ukupnih rashoda Klinike. U 2025. godini planirani su sa značajnim povećanjem u odnosu na tekući plan 2024. godine zbog inflacije, rasta cijena na tržistima, najavama poskupljenja energenata te cijelokupne gospodarske situcacije koja se najavljuje u 2025. godini. Ukupni materijalni rashodi iznose 7.100.090,00 €.

o Materijalni rashodi financirani od općih prihod i primitaka, koji se odnose na rashode pokrivene prihodima Grada Zagreba. Odnose se na rashode projketa „Resocijalizacija ovisnika“ u suradnji s udrugom Etno Nova, iznose 19.900,00 eura. Nadalje, ostatak planiranih rashoda odnosi se na sufinanciranje energije u iznosu od 90.000,00 eura, a 24.000,00 eura odnosi se na trošak projekta Akademija oporavka.

o Materijalni rashodi financirani općim prihodima i primicima – decentralizirana sredstva, odnose se na rashode usluga tekućeg i investicijskog održavanja, u iznosu od 146.890,00 €. Detaljniji opis decentraliziranih sredstava slijedi u nastavku.

o Materijalni rashodi financirani vlastitim prihodima, iznose 982.000,00 € i odnose se na sredstva za isplatu zaposlenicima ostvarena sudjelovanjem u kliničkim ispitivanjima. Nadalje ostvarenim vlastitim prihodima, Klinika namjerava pokriti dio rashoda koji se odnose na energiju i tekuće i investicijsko održavanje.

o Materijalni rashodi financirani ostalim prihodima za posebne namjene, proračun HZZO, iznose 4.790.000,00 €. Navedeni rashodi čine 67,46% materijalnih rashoda i pokrivaju gotovo sve rashode za materijale i usluge, te očekujemo tendenciju rasta u idućim razdobljima.

o Materijalni rashodi financirani pomoćima od inozemnih vlada i tijela EU iznose 27.500,00 eura. Odnose se na rashode za projekt u sklopu programa ERASMUS+, Play your cards right, na kojima je Klinika jedan od sudionika na projektu, u projekcijama za 2026. godinu predviđa se 9.400,00 eura rashoda, dok u 2027. nema rashoda jer projekt završava kroz 2026. godinu.

o Materijalni rashodi financirani prihodima od pomoći iz drugih proračuna, iznose 917.800,00 eura. Odnose se na rashode za projekt Mobilni timovi i D(r)uga priča. Također, rashodi za namjensko financiranje lijekova i potrošnog medicinskog materijala od strane Ministarstva zdravstva, sredstvima doznačenim Klinici za prekovremene sate zaposlenika po sudskim presudama. Od prihoda koje Klinika ostvari od Ministarstva zdravstva za liječnje forenzičkih pacijenata, Klinika namjerava financirati rashode za energiju.

o Materijalni rashodi financirani pomoćima od izvanproračunskih korisnika, iznose 2.000,00 € i odnose se na refundacije HZZO-a za zdravstvene preglede radnika, isti rashodi predviđaju se i u narednim projekcijskim razdobljima.

o Donacije za materijalne rashode, planirani iznos za 2025. godinu, kao i za projekcije planova budućih razdoblja iznosi 100.000,00 €. Navedene donacije odnose se na donacije za lijekove i potrošni medicinski materijal.

**2.2.1.3. Finacijski rashodi, (kto. 34)**

Financijski rashodi najvećim se dijelom odnose na isplate zateznih kamata po sudskim presudama za neisplaćene prekovremene sate, plaćaju se prihodima za posebne namjene. U 2025. g. iznose 49.300,00 eura, a navedeni se rashodi procjenjuju se za 4,89 % manji u idućim godinama. Isto tako odnose se i na rashode bankrarskih usluga i usluge platnog prometa.

**2.2.1.4. Naknade građanima i kućanstvima na temelju osiguranja i druge naknade, (kto. 37)**

Odnose na rashode za stipendije i školarine zaposlenih djelatnika Klinike, planirani iznos koz sve tri planirane godine iznosi 20.000,00 €. Navedeni rashodi planiraju se financirati prihodima posebene namjene (HZZO proračun).

**2.2.1.5. Ostali rashodi, (kto. 38)**

Ostalim prihodima za posebne namjene planiraju se pokriti rashodi koji se koji se odnose na kazne i ostale naknade šteta. Planirani iznos je 1.000,00 € za 2025. godinu, isti iznos planiran je i u projekcijama za naredna razdoblja. Ostalim rashodima planiraju se pokriti troškovi projekta D(r)uga priča u iznosu od 7.900,00 eura, dok se u 2026. godini planira rashod od 9.400,00 eura. Ukupni ostali rashodi planirani u 2025. godini iznose 8.900,00 eura.

**2.2.1.6. Rashodi za nabavu neproizvedene dugotrajne imovine, (kto. 41)**

Iznos od 20.000,00 € odnosi se na nabavu računalnih licenca, koja se svaku godinu obnavlja. U projekcijama za buduća razdoblja Klinika planira samo rashod za obnavljajući godišnji trošak licence.

**2.2.1.7. Rashodi za nabavu proizvedene dugotrajne imovine, (kto. 42)**


Nabava proizvedene dugotrajne imovine planira se iz decentraliziranih sredstva u iznos od 192.800,00 € (detaljnije u nastavku), općim prihodima i primicima iz nadležnosti Grada Zagreba financira se trošak projekta Akademija oporavka (15.000,00 eura). Zatim, nabava navedenoga planira se financirati i od prihoda za posebne namjene (HZZO proračun) 631.800,00 eura. Klinika namjerava nabavljati uredsku opremu, računala, medicinske te laboratorijske uređaje i strojeve i ostala osnovna sredstva koja zbog svoje dotrajalosti treba miejnjati ili postoje potrebe za novim. Također, pomoćima iz drugih proračuna planira se financirati trošak projketa D(r)uga priča u iznosu od 1.300,00 eura. Ukupno Klinika planira 823.400,00 eura za nabavu proizvedene dugotrajne imovine. U projekcijama za 2025. i 2026. godinu planiraju se nešto manje potrebe za nabavom navedene dugotajne imovine.

**2.2.1.8. Rashodi za dodatna ulaganja na nefinacijskoj imovini, (kto. 45)**

Općim prihodima i primicima – decentralizirana sredstva, planira se financiranje troška izrade idejnog projekta rekonstrukcije „hangara“ u polikliničku ambulantu (11.200,00 eura).

Ostalim prihodima za poseben namjene planira se financiranje projektne dokumentacije za izgradnju dizala (11.400,00 eura), te izrada centralnog sistema klima na zavodu za afektivne poremećaje (300.000,00 eura).

**Grafički prikaz 2. Planirani rashodi u 2025. godini**



* 1. **Rashodi prema funkcijskoj klasifikaciji**



Prema funkcijskoj klasifikaciji u razred 07- Zdravstvo, svrstavaju se rashodi koje imaju proračunski korisnici i njihovi osnivači.

* **74 Službe javnog zdravstva (84.900,00 eura)**

- U skupinu 74 pripada Program A022111 (Opći javnozdravstveni programi)

* Aktivnost A022111A211111 projekt resocijalizacije ovisnika (19.900,00 eura) (projekt Etno Nova) čiji je cilj sustavno i trajno rješavanje pitanja društvene reintegracije ovisnika nakon završenog odvikavanja od ovisnosti i rehabilitacije u terapijskoj zajednici, penalnom sustavu ili zdravstvenoj ustanovi putem adekvatnog modela resocijalizacije ovisnika o drogama u zajednici, koji će se moći dugoročno i kontinuirano provoditi u svim županijama u Republici Hrvatskoj.
* Aktivnost A022111T211118 projekt Akademija oporavka (65.000,00 eura)

Klinka za psihijatriju Vrapče u skladu sa Strateškim okvirom razvoja zaštite mentalnog zdravlja do 2030. godine nastoji implementirati principe oporavka u svakodnevnu organizaciju rada bolnice i želi osigurati dostupnost peer workera za pacijente u bolnici i u drugim izvanbolničkim programima, a ne samo u mobilnom timu. Kroz projekt Akademije oporavka želi se educirati oboljele od mentalnih poremećaja, članove njihovih obitelji i stručnjake o čimbenicima i metodama koje potiču oporavak kako bi omogućili proces oporavka osoba s poteškoćama mentalnog zdravlja i prevenirali recidive bolesti, njihovim obiteljima pomogli u pružanju učinkovite podrške u oporavku, prevenciji sagorijevanja i održavanju njihovog zdravlja te osnažili stručnjake za provođenje postupaka koji potiču oporavak.

**Oba projekta financirana su od strane nadležnog proračuna, odnosno od Grada Zagreba.**

* **76 Poslovi i usluge zdravstva koji nisu drugdje svrstani (33.027.990,00 €)**

- Rashodi koji se svrstavaju u ovu skupinu su ostali rashodi te uz projekte iz službi javnog zdravstva čine ukupne rashode Klinike.

- Program A022110 – Javna uprava i administracija.

* + Aktivnost A022110A211001 – redovna djelatnost proračunskih korisnika, 32.677.100,00 eura
  + Aktivnost A022110K211001 – kapitalna ulaganja u zdravstvne ustanove (decentalizirane funkcije), 350.890,00 eura
  1. **Račun financiranja prema ekonomskoj klasifikaciji i izvorima financiranja**

Klinika u okviru sadašnjeg poslovanja nema i ne očekuje financiranje putem zajmova te svoje rashode planira podmirivati prema postojećim izvorima financiranja.



* 1. **Preneseni manjak iz prethodne godine i višegodišnji plan uravnoteženja**



Projekcijom financijskog rezultata tekuće godine te trenutnim planom za 2024. g. nije predviđeno ostvarenje viška prihoda poslovanja za prijenos u slijedeću godinu jer se planiranim viškom poslovanja planira pokriti manjak iz prethodnih godina.

Ukupno planiranim prihodima i primicima u iznosu od 33.112.890,00 eura Klinika će pokriti planirane rashode i izdatke te postići uravnoteženje Financijskog plana za 2025. godinu. Za 2026. g i 2027. g. također je planirano propisano uravnoteženje proračuna te se u tim godinama ne očekuje prijenos sredstava iz prethodnih godina.

1. **POSEBNI DIO PRORAČUNA**

U posebnom dijelu proračuna prikazan je financijski plan za trogodišnje razdoblje, tekući plan 2024. godine i izvršenje 2023. godine prema podjeli na programe i aktivnosti.

* 1. **Organizacijska klasifikacija – posebni dio**


Svi rashodi planirani su u okviru organizacijske jedinice 02109**25755** (organizacijska klasifikacija) – Klinika za psihijatriju Vrapče.

* 1. **Programska klasifikacija – posebni dio**

Programi Klinike za psihijatriju Vrapče dijele se na program javne uprave i administracije te na opće javnozdravstvene programe.

* + PROGRAM A02211 (JAVNA UPRAVA I ADMINISTRACIJA) obuhvaća sve vrste rashoda osim projekata Grada Zagreba, ali uključuje kapitalna ulaganja u zdravstvene ustanove putem decentraliziranih funkcija (funkcijska klasifikacija 076)
  + PROGRAM A022111 (OPĆI JAVNOZDRAVSTVENI PROGRAMI) obuhvaća programe

navedene u funkcijskoj klasifikaciji 074, odnosno za 2025. g. planirani su projekti ”Resocijalizacija ovisnika” i „Akademija oporavka“



* 1. **Obrazloženje posebnog dijela proračuna – aktivnosti**

Rashodi proračuna za razdoblje 2025. do 2027. g. podjeljeni su prema slijedećim aktivnostima: Aktivnost A022110A211001 (Redovna djelatnost proračunskih korisnika), Aktivnost A022110K211001 (Kapitalna ulaganja u zdravstvene ustanove), Aktivnost A022111A211111 (Projekt Resocijalizacije ovisnika) i Aktivnost A022111T211118 (Projekt Akademija oporavka).

* + 1. **Aktivnost A022110A211001 - Redovna djelatnost proračunskih korisnika**

Svi rashodi sadržani unutar Aktivnosti A022110A211001 (Redovna djelatnost proračunskih korisnika) obrazloženi u gornjem dijelu teksta prema ekonomskim klasifikacijama, a specifikacija posebnih programa slijedi u nastavku.

Kroz navedenu aktivnost pod izvorom 5.1. Pomoći od inozemnih vlada i tijela EU, Klinika je jedan od sudionika na projektu ERASMUS+ Play your cards right.

|  |  |  |  |
| --- | --- | --- | --- |
| **Tematsko područje projekta** | **Ciljevi** | **Rezultati/outputi/resursi** | **Korisnici** |
| Obrazovanje stručnjaka, mentalno zdravlje i prevencija ovisnosti o kockanju, psihijatrijske i psihološke intervencije | Kreiranje metodologije s kvalitativnom obrazovnom podrškom i instrumentima za razvoj suportivnih intervencija za tretman ovisnosti o kockanju, uključujući psihijatrijske i psihološke intervencije, financijsko savjetovanje te aktivaciju obitelji i zajednice. | Razvijen 1 kompendij instrumenata za tretman ovisnosti o kockanju. | 80 profesionalaca iz nevladinih organizacija, privatnih i javnih institucija u medicinskom, financijskom i socijalnom sektoru, motiviranih za unapređenje kvalitete svojih usluga. |
| Aktivacija obitelji i zajednice | Razvijanje vještina nedirektivnog pristupa kod 300 praktičara. | Kreirana 4 kompleta alata s nastavnim planom i programom, fokusiranih na iskustveni pristup stručnjaka, samorefleksiju i bolje razumijevanje problema ovisnosti o kockanju i kompulzivnog trošenja. | 300 praktičara iz ruralnih i malih urbanih područja, obučeni za korištenje metodologije i opremljeni naprednim profesionalnim znanjima. |
| Edukacija praktičara | Povećanje svijesti o problemu ovisnosti o kockanju među lokalnim i nacionalnim dionicima. | Objavljeno Izvješće o dobrim praksama u europskim javnim politikama za rješavanje problema kockanja. |  |
|  | Razvoj neformalnih instrumenata koje će koristiti stručnjaci i praktičari u četiri ključna područja. | Izrađen 1 set facilitacijskih kartica za poticanje promjena kroz nedirektivan pristup. |  |

Ukupan trošak projekta za 2025. godinu iznosi 27.500,00 eura, dok u projekciji rashoda za 2026. godinu iznosi 9.400,00 eura (zadnja godina provedbe projekta).

Kroz navedenu aktivnost pod izvorom 5.2. Pomoći iz drugih proračuna, Klinika provodi dva projekta:

1. Klinika za psihijatriju Vrapče sklopila je ugovor sa Ministarstvom zdravstva za sufinanciranje projekta **„Razvoj mobilnih timova u zajednici“** (2023.-2025.) koji je usmjeren na unapređenje kvalitete zaštite na način koji je specificiran u samom projektnom prijedlogu. Naime, Potreba za razvojem mobilnih timova proizlazi iz deklariranih internacionalnih standarda za razvoj mentalnog zdravlja u zajednici u kojima su mobilni timovi jedna od ključnih usluga u reorijentaciji skrbi za mentalno prema pružanju usluga u zajednici. Razvoj mobilnih timova jedna je od ključnih mjera koja se navodi u Strateškom okviru razvoja zaštite mentalnog zdravlja u RH do 2030. (Strategiji) kao i u akcijskom planu za mentalno zdravlje u zajednici u čijoj smo izradi sudjelovali kao članovi radne skupine. Program pridonosi razvoju psihosocijalnih usluga jer pruža model za implementaciju ključne usluge predviđene Strategijom, a opći ciljevi ovog projekta su doprinijeti razvoju usluge mobilnih psihijatrijskih timova na cijelom području RH. Planirana vrijednost projekta u 2025. godini iznosi 100.000,00 €, u sljedećoj godini projekt se završava.
2. **D(r)uga priča** - Klinika za psihijatriju Vrapče sklopila je ugovor sa Ministarstvom zdravstva za sufinanciranje projekta, projekt se provodi kroz trogodišnje razdoblje (2024.-2026.)

**Teme, ciljevi, rezultati i korisnici na razini sve 3 godine**

|  |  |  |  |
| --- | --- | --- | --- |
| **Tematsko područje projekta** | **Ciljevi projekta** | **Rezultati/outputi/resursi projekta – u 3 godine** | **Korisnici** |
| Liječenje, psihosocijalni tretman i resocijalizacija osoba s problemom ovisnosti i ponašajnih ovisnosti potičući apstinenciju, jačanje zaštitnih čimbenika i novih zdravih navika | * **Opći cilj** - unaprjeđenje programa liječenja, psihosocijalnog tretmana i resocijalizacije osoba s problemom ovisnosti i ponašajnih ovisnosti * **Specifični cilj 1:** Unaprjeđenje suradnje Klinike za psihijatriju Vrapče i Zajednice Pape Ivana XXIII uz razmjenu iskustava u radu s osobama s problemom ovisnosti i ponašajnih ovisnosti. * **Specifični cilj 2:** Podizanje kvalitete života i smanjenje stigmatizacije osoba s problemom ovisnosti i ponašajnih ovisnosti. * **Specifični cilj 3:** Razvoj suradničkih odnosa različitih pružatelja usluga, jedinica područne i lokalne samouprave, ustanova socijalne skrbi, udruga, organizacija civilnog društva i različitih sustava. | * 90 pacijenata je obavila dijagnostičku obradu i pripremu za ulazak u terapijsku zajednicu (30 godišnje) * 180 korisnika uključeno je u grupe podrške po targetima (60 godišnje) * 90 roditelja/članova obitelji uključeno je u grupe podrške (30 godišnje) * 180 korisnika pružena je usluga telepsihijatrijske skrbi (60 godišnje) * 45 korisnika uključeno je u radionice pisanja životopisa, motivacijskog pisma i pripreme za razgovor s poslodavcem (15 godišnje) * 45 pacijenata bolnice i 105 korisnika terapijske zajednice uključeno je u sportsko-rekreativne aktivnosti (15 i 35 godišnje) * 75 pacijenata uključeno je u kreativne radionice * Organizirana je međunarodna konferencija/forum * 450 uzvanika obuhvaćeno je konferencijama/forumima (150 godišnje) * 10 djelatnika sudjelovalo je u aktivnostima razmjene iskustava. | * pacijenti Klinike za psihijatriju Vrapče * korisnici Zajednice Pape Ivana XXIII - korisnici koji su primarno ovisnici o alkoholu, drogama i/ili kockanju * ovisnici beskućnici i osobe kojima je dijagnosticiran dualni poremećaj |

**Detaljni plan aktivnosti i rezultata u 2025.**

|  |  |  |  |  |
| --- | --- | --- | --- | --- |
|  | Aktivnost | Nositelj | Vremensko razdoblje | Očekivani rezultati |
| 1. | Dijagnostička obrada i priprema za ulazak u terapijsku zajednicu | Klinika za psihijatriju Vrapče | Kontinuirano tijekom izvještajnog razdoblja | * Obavljena je dijagnostička obrada, postavljena dijagnoza i određena adekvatna farmakoterapija za 30 pacijenata zainteresiranih za nastavak liječenja u terapijskoj zajednici. * 30 pacijenata nastavilo je liječenje u programu terapijske zajednice. * Obavljena su redovita testiranja na droge. |
| 2. | Grupe podrške po targetima | Klinika za psihijatriju Vrapče i Zajednica Pape Ivana XXIII | Kontinuirano tijekom izvještajnog razdoblja. | * 60 korisnika terapijske zajednice uključeno je u grupe podrške. * Utvrđena je visoka subjektivna dobit i dobrobit sudjelovanjem u grupama podrške. * Utvrđena je dulja retencija u programu korisnika uključenih u grupe podrške. |
| 3. | Grupe podrške za roditelje i članove obitelji | Zajednica Pape Ivana XXIII i Klinika za psihijatriju Vrapče | Kontinuirano tijekom izvještajnog razdoblja. | * 30 roditelja uključeno je u grupe podrške. * Utvrđena je visoka subjektivna dobit i dobrobit sudjelovanjem u ovoj aktivnosti. * Uključeni roditelji bolje razumiju što se događa sa njima samima i kako se bolje zauzeti za sebe te su osnaženi za pružanje podrške u procesu liječenja svoje djece i članova obitelji. |
| 4. | Telepsihijatrijska skrb | Klinika za psihijatriju Vrapče | Jednom mjesečno tijekom izvještajnog razdoblja. | * 60 korisnika terapijske zajednice pružena je usluga telepsihijatrijske skrbi. * Utvrđena je visoka subjektivna dobit i dobrobit sudjelovanjem u ovoj aktivnosti. * Korisnicima je omogućena kontinuirana i redovita psihijatrijska skrb. |
| 5. | Radionice pisanja životopisa, motivacijskog pisma i pripreme za razgovor s poslodavcem | Zajednica Pape Ivana XXIII | Ožujak-travanj 2025. | * 15 korisnika uključeno je u radionice pisanja životopisa, motivacijskog pisma i pripreme za razgovor s poslodavcem. * Korisnici su naučili pisati životopis i motivacijsko pismo. * Korisnici su dobili informacije o važnim aspektima pripreme za razgovor s poslodavcem te sudjelovali u simuliranom razgovoru. * Utvrđena je visoka subjektivna dobit i dobrobit sudjelovanjem u radionicama. |
| 6. | Sportsko-rekreativne aktivnosti | Klinika za psihijatriju Vrapče i Zajednica Pape Ivana XXIII | Kontinuirano tijekom izvještajnog razdoblja | * 15 pacijenata uključeno je u aktivnosti tjelovježbe i treninga. * 15 korisnika terapijske zajednice uključeno je u sportske radionice. * 20 korisnika uključeno je u trening malog nogometa. * Organiziran je završni turnir u kojem su sudjelovali uključeni korisnici i izvoditelji aktivnosti. * Podignuta razina fizičke aktivnosti koja je važan zaštitni čimbenik. * Utvrđeno je visoko zadovoljstvo korisnika i njihova dobrobit zbog kvalitetnog iskorištavanja slobodnog vremena. |
| 7. | Kreativne radionice | Klinika za psihijatriju Vrapče | Kontinuirano tijekom izvještajnog razdoblja | * Provedene su kreativne radionice jednom tjednom tijekom trajanja programa. * 25 pacijenata sudjelovalo je u kreativnim radionicama. |
| 8. | Međunarodna konferencija/forum o ovisnostima | Zajednica Pape Ivana XXIII i Klinika za psihijatriju Vrapče | Prosinac 2025. | * Organiziran je međunarodni forum o ovisnostima. * Postignuta je bolja informiranost i senzibilizacija stručnjaka. * Utvrđeno je visoko zadovoljstvo i dobit sudjelovanjem u forumu. |
| 9. | Razmjena iskustava terapijske zajednice i bolnice | Klinika za psihijatriju Vrapče i Zajednica Pape Ivana XXIII | 2 puta tijekom izvještajnog razdoblja | * Organizirana je posjeta djelatnika Klinike za psihijatriju Vrapče terapijskoj zajednici. * Organizirana je posjeta djelatnika Zajednice Pape Ivana XXIII bolnici. * Djelatnici su razmijenili iskustva te su osnaženi za daljnji rad sa osobama s problemom ovisnosti. |
| 10. | Promotivne aktivnosti | Zajednica Pape Ivana XXIII i Klinika za psihijatriju Vrapče | Kontinuirano tijekom izvještajnog razdoblja. | * Objavljen je članak u novinama 24 sata. * Tiskano je 200 promotivnih majica. * Tiskano je 100 promotivnih USB-stickova. * Tiskano je 200 promotivnih fascikli. * Tiskano je 200 promotivnih platnenih vrećica. * Tiskano je 200 promotivnih kemijskih olovki. * Tiskano je 200 promotivnih ručnika za plažu. * Obavljeno je sudjelovanje u jednoj radijskoj emisiji. * Građani i stručnjaci su senzibilizirani na problematiku ovisnosti te su upoznati o tijeku i rezultatima programa. |

* + 1. **Aktivnost A022110K211001** koja također spada u program A02110 (redovna djelatnost proračunskog korisnika) odnosi se na **kapitalna ulaganja u zdravstvene ustanove – decentralizirana sredstva.**

Klinici je odobren prijedlog limita u iznosu od 350.890,00 €. za 2025. godinu, te se u projekcijama za 2026. i 2027. godinu trenutno raspolaže s istim iznosom.



Klinika planira iz decentraliziranih sredstava u 2025. godini nabaviti slijedeće stavke prikazane u tablici, objašnjenje slijedi u nastavku.



* **Rashodi poslovanja (3)**

Materijalni rashodi (32) planiraju se u iznosu od **146.890,00 eura.**

**Investicijsko i tekuće poslovanje**

* + - Usluge tekućeg i investicijskog poslovanja **(47.000,00 eura)**

Servis klima i vanjskih jedinica - svi odjeli (14.000,00 eura)

Usluga čišćenja i dezinfekcije klima i ventilacija u praonici rublja i servisu prehrane - Bolnička cesta 32 – (3.000,00 eura)

Postava medicinskog poda - Radiologija, Zavod za dijagnostiku i intezivno liječenje, Zavod za prve psihotične poremećaje – 30.000,00 eura

**Informatizacija zdravstvene djelatnosti**

* + - Usluge tekućeg i investicijskog poslovanja **99.890,00 eura**:

Usluga održavanja programa i podataka - cijela Bolnica (93.890,00 eura)

Usluga održavanja hibridnog cloud sustava - cijela Bolnica (6.000,00 eura)

* **Rashodi za nabavu nefinancijske imovine (4), (204.000,00 eura)**

**Investicijsko ulaganje**

* + - Rashodi za nabavu proizvedene dugotrajne imovine **(kto42)**, **(100.000,80 eura)**

**Uredska oprema i namještaj (52.700,00 eura)**

Kreveti za standardnu bolničku njegu s madracima - svi odjeli (22.000,00 eura)

Madrac - svi odjeli – (11.000,00 eura)

Noćni ormarići - svi odjeli – (9.700,00 eura)

Garderobni ormari – (3.000,00 eura)

Radni stolac – (7.000,00 eura)

**Oprema za održavanje i zaštitu (28.500,00 eura)**

Klima uređaji (nabava, demontaža i ugradnja) - svi odjeli

**Medicinska i laboratorijska oprema (4.100,00 eura)**

Sonda za ultrazvuk

**Uređaji, strojevi i oprema za ostale namjene (15.500,00 eura)**

Stroj za pranje crnog suđa - Bolnička kuhinja

* + - Rashodi za dodatna ulaganja na nefinancijskoj imovini **(kto. 45),** **(11.200,00 eura)**

**Dodatna ulaganja na građevinskim objektima,** Idejni projekt rekonstrukcije hangara u polikliničku ambulantu

**Informatizacija zdravstvene djelatnosti**

* + - Rashodi za nabavu nefinancijske imovine **(92.000,00 eura)**

**Računala i računalna oprema (24.500,00 eura)**

Računalo s operativnim sustavom, monitorom, tipkovicom i mišem - cijela bolnica

**Ulaganja u računalne programe (67.500,00 eura)**

Implementacija informatičkog sustava - cijela bolnica

**Zakonske i druge odredbe za provedbu Programa**

Na temelju odredbi Zakona o financiranju jedinica lokalne i područne (regionalne) samouprave (Narodne novine, br. 127/17, 138/20, 151/22 i 114/23) Vlada RH donosi, na godišnjoj razini, uredbu o načinu financiranja decentraliziranih funkcija te izračuna iznosa pomoći izravnanja za decentralizirane funkcije jedinica lokalne i područne (regionalne) samouprave za proračunsku godinu. Vlada RH navedenom uredbom i svojim odlukama o minimalnim financijskim standardima utvrđuje bilančna prava, odnosno sredstva potrebna za osiguranje minimalnih financijskih standarda preuzetih decentraliziranih funkcija te način izračuna i doznake iznosa pomoći izravnanja. Odluke o minimalnim financijskim standardima Vlada donosi, također na godišnjoj razini, na temelju odredaba posebnih zakona.

* + 1. **Aktivnost A022111A211111 Projekt resocijalizacije ovisnika**

Projekt je sufinanciran od Grada zagreba, te je planiran u iznosu od 19.900,00 € za 2025. godinu .Projekt se provodi u suradnji s udrugom „Etno Nova“. U projekcijama za 2026. i 2027. godinu planira se iznos 20.100,00 eura.

Zajednički ciljevi projekata su slijedeći: bolje praćenje korisnika, smanjenje recidiva, odnosno trajna apstinencija, pozitivan pomak na planu ponašanja, razmisljanja i cijelokupnog funkcioniranja, prevencije rizičnog ponašanja kod korisnika, priprema korisnika na izlazak iz bolničkog liječeja, uključivanje obitelji u tretman kroz organiziranje obiteljske terapije, te pomoć i komunikacija s nadležnim sutanovama u prikupljanju dokumentacije za odlazak na terapijske zajednice i dokumentacije za ostvarivanje raznih socijalnih prava.

Aktivnost pripada programu A022111 Opće javnozdravstveni programi.



* + 1. **Aktivnost A02211T211118 Akademija oporavka**

Cilj projekta

Kroz projekt Akademije oporavka želimo educirati oboljele od mentalnih poremećaja, članove njihovih obitelji i stručnjake o čimbenicima i metodama koje potiču oporavak kako bi omogućili proces oporavka osoba s poteškoćama mentalnog zdravlja i prevenirali recidive bolesti, njihovim obiteljima pomogli u pružanju učinkovite podrške u oporavku, prevenciji sagorijevanja i održavanju njihovog zdravlja te osnažili stručnjake za provođenje postupaka koji potiču oporavak.

Također cilj projekta je prevenirati negativne posljedice stigme mentalnog poremećaja, osobito na području rada; stoga bi edukacija također uključila ključne sudionike u tom području kao što su stručnjaci koji se bave zapošljavanjem.

**Aktivnosti:**

1. Pregled dosadašnjih modela koprodukcije, fokus grupa i izrada priručnika edukacije

Cilj ove aktivnosti je izrada protokola edukacije po modelu koprodukcije između stručnjaka, oboljelih od mentalnih poremećaja i članova njihove obitelji. Aktivnost će uključiti pregled dosadašnjih modela dobre prakse i fokus grupe s dionicima o njihovim potrebama s kako bi izradili/prilagodili alate po tipu protokola. Izraditi će se četiri paketa edukacije (publikacija i video demonstracija): za oboljele, članove obitelji, stručnjake i suradnike u zaštiti mentalnog zdravlja i model zajedničke edukacije svih dionika (vremensko trajanje dva mjeseca).

2. Provođenje programa edukacije o oporavku

Program će biti vođen koprodukcijom između stručnjaka i peer workera u vidu tematskih radionica (jedna radionica tjedno) povezanih sa čimbenicima oporavka koji će uključivati predavanja, vježbe i podršku u izvanbolničkoj primjeni vještina potrebnih za oporavak. Teme će se ciklički ponavljati kako bi omogućili što većem broju zainteresiranih da se uključe u program radionica. Tematske radionice biti će organizirani po slijedećim temama: Kako postići oporavak uključujući izradu individualnog plana oporavka; Postupci koji pomažu u oporavku s pregledom postupaka i vježbama za samopomoć; Prevencija samostigmatizacije i postupak sa stigmom; Zdravi stilovi života (prehrana i fizička aktivnost); Rano prepoznavanje znakova upozorenja i simptoma bolesti; Komunikacija u obitelji koja pridonosi oporavku; Zapošljavanje osoba s problemima mentalnog zdravlja; Prava osoba s mentalnim poremećajima i druge teme.

Usluga peer workera

Peer worker će organizirati grupni susret s zainteresiranim pacijentima jednom tjedno kako bi razgovarali o oporavku, također će biti dostupan za individualno savjetovanje. Peer worker će koprodukcijski sudjelovati u provedbi radionica o oporavku Akademije oporavka za sve dionike koji će biti uključeni u projekt.

Strateški okvir razvoja mentalnog zdravlja Republike Hrvatske do 2030. godine temelji se na principima oporavka i poštivanju ljudskih prava te se preporuča edukacija svih sudionika (oboljelih, članova obitelji, stručnjaka u mentalnom zdravlju i suradnika) kako bi se omogućio proces oporavka.



Specifikacija troškova

Sredstva u iznosu od ukupno 65.000,00 eura, dok se u u projekciji za 2026. godinu očekuju sredstva u iznosu od 68.200,00 eura, a za 2027.godinu iznose 71.600,00 eura.

1. **Ciljevi Klinike za psihijatriju Vrapče**

Sadržaj plana i programa rada zdravstvene ustanove oblikovan je uzimajući u obzir povijest i tradiciju ustanove, najnovija stručna i znanstvena načela psihijatrijske struke, kao i izazove današnjeg vremena. Ovaj plan stoga donosi kontinuitet dosadašnjih uspješnih praksi, ali i prijedloge za prilagodbu Klinike budućim izazovima, kako u pogledu sadržaja, tako i organizacije, prihvaćajući sve modele i oblike njezina djelovanja, s naglaskom na njezinu ulogu kao ključne psihijatrijske institucije u Hrvatskoj. U tom kontekstu, osnovni ciljevi programa usmjereni su na društvenu odgovornost, ekonomsku učinkovitost, razvoj međuljudskih odnosa te zakonsku i etičnu praksu.

Kao jedan od najvažnijih ciljeva plana rada (i dakako pratećeg financijskog okvira određen ovim planom) u narednom razbolju općenito je provođenje Strateškog okvira razvoja mentalnog zdravlja do 2030. godine kao dokumenta koji predstavlja temelj za transformaciju našeg zdravstvenog (ali i šireg) sustava u području mentalnog zdravlja. Klinika za psihijatriju Vrapče, kao najznačajnija hrvatska psihijatrijska ustanova, snosi veliku odgovornost za provedbu načela propisanih Strateškim okvirom te će znatan dio funkcioniranja bolnice u svim njezinim segmentima biti usmjeren realizaciji ciljeva Strateškog okvira kroz implementaciju Akcijskih planova kojima se strategija operacionalizira na praktičnoj razini (a ovdje vrijedi istaknuti kako su upravo djelatnici Klinike dali ključni doprinos krajnjem izgledu Strateškog okvira te pripadajućim akcijskim planovima). Strateški okvir naglašava ulogu Bolnice kao psihijatrijske institucije koja treba postati sastavni dio integriranog i sveobuhvatnog sustava liječenja psihičkih smetnji i poremećaja i u kojoj se liječenje odvija po složenom biopsihosocijalnom pristupu na platformi kulture oporavka i poštivanja temeljnih ljudskih prava. Da bi se taj cilj postigao bolnica će ući u proces intenzivnije transformacije u kojoj će se orijentirati na jačanje vaninstitucionalnih oblika liječenja, daljnje smanjenje bolničkih kapaciteta, povezivanja s drugim dionicima u zdravstvenom sustavu i van njega koji sudjeluju u skrbi za mentalno zdravlje, prevenciji, ranom prepoznavanju, liječenju i rehabilitaciji psihičkih smetnji i poremećaja kroz mreže interdisciplinarne i međuresorne suradnje. Proces transformacije bolnice vezan je i uz smanjenje broja kreveta i relaksaciju bolničkih prostora, prilagođavanje prostora prema suvremenim standardima uz usporedno neizbježno potrebno osnaživanje kapaciteta vanbolničkog liječenja. Isto tako, plan je dalje razvijati jedinstvene programe liječenja, daljnji razvoj i integracija Zavoda za oporavak i podršku u zajednici s ciljem uspostave i provođenja projekata očuvanja, unapređenja i promocije mentalnog zdravlja te prevencije mentalnih smetnji i poremećaja (I., II., i III. razine).

Klinika za psihijatriju Vrapče sa svojim Referentnim centrom za psihosocijalne metode rehabilitacije godinama razvija područje psihosocijalnih metoda i rehabilitacije, surađuje sa udrugama kao i drugim institucijama u Hrvatskoj i u Europskoj uniji u području razvoja mentalnog zdravlja u zajednici. Provodila je i provodi niz projekata iz ovog područja (primjerice, prvi mobilni timovi uspostavljeni su upravo u Klinici za psihijatriju Vrapče još prije skoro 20-ak godina). U narednom mandatnom razdoblju u okvirima Klinike za psihijatriju Vrapče uspostaviti će se i uvesti, u suradnji s Ministarstvom zdravstva, usluge multi- i trans-disciplinarnih mobilnih timova za osobe s ozbiljnim funkcionalnim oštećenjima zbog psihičkih poremećaja koja će im omogućiti oporavak, socijalno uključivanje te će, u konačnici, dovesti i do manje potrebe za bolničkim liječenjima. Nakon završetka ovog projekta (u trajanju od tri godine, ukupne vrijednosti oko 300 000 Eura) isto će poslužiti kao model uspostave i uvođenja mobilnih timova na cijelom području Republike Hrvatske. Ne treba posebno niti isticati kako su upravo mobilni timovi svojevrsna okosnica (ključna usluga) skrbi za mentalno zdravlje u zajednici, a mimo navedenog, razvoj mobilnih timova je i jedna od ključnih mjera predviđenih Strateškim okviru razvoja zaštite mentalnog zdravlja. Klinika projekt Molbilnih timova provodi od 2023. godine.

Ovdje bitnu ulogu ima i daljnje razvijanje i ugrađivanje telepsihijatrijskih modela i modaliteta, u njihovom punom rasponu, opsegu i dosegu u cjeloviti i sveobuhvatni sustav skrbi za psihičko zdravlje. U tome smislu, plan je nastaviti s punom integracijom digitalnih tehnologija u cijeloviti i sveobuhvatni sustav skrbi za psihičko zdravlje (sada u manjoj mjeri određenom nužnošću, a u većoj mjeri potrebama, željama i zahtjevima svih uključenih dionika), što u podjednako uključuje upotrebu istih u svrhu promocije i unapređenja psihičkog zdravlja, probira i ranog otkrivanja različitih psihičkih smetnji i poremećaja, procjene stanja i liječenja te podržavanja i podrupiranja različitih postupaka tijekom liječenja ili pak oporavka (poput primjerice nadzora nad neželjenim učincima, sustavi uzbunjivanja, podporni sadržaji i slično). Osim toga, potencijale se istih tehnologija planira koristi u svrhu izobrazbe i obrazovanja, u svrhu provođenja javnozdravstvenih zahvata, kao potpora istraživanju, upravljačkim procesima i slično. Kao zaseban i izdvojeni cilj ovdje vrijedi naglasiti i daljnju potrebu za usklađenjem i usustavljanjem telepsihijatrijskih praksi te određivanjem njezinih stručnih smjernica i formalnih okvira.

Ovaj plan je usmjeren i poticanju daljnjeg usklađivanja s najvišim međunarodnim standardima kvalitete i sigurnosti zdravstvene skrbi (u okvirima postupka međunarodne akredizacije te usklađivanja s “QualityRights” standardima Svjetske zdravstvene organizacije), a što obuhvaća nastavak intenzivnog rada na cjelokupnom sustavu kvalitete koji se temeljio na sljedećim temeljnim vrijednostima: skrb usmjerena potrebama bolesnika i njihovih bližnjih; uključenost bolesnika i njihovih bližnjih u sve procese skrbi; pristup djelotvornoj, učinkovitoj i sigurnoj skrbi te okruženje uključivosti, neprestanog učenja i unaprjeđenja. Akreditacijska komisija AACI-a (American Accreditation Commission International) donijela je 27. lipnja 2023. godine odluku o dodjeli akreditacijskog statusa Klinici za psihijatriju Vrapče, čime je Klinika postala akreditirana bolnica prema međunarodnim standardima akreditacije. Klinici za psihijatriju Vrapče dodijeljen je međunarodni akreditacijski certifikat, koji potvrđuje da Klinika ispunjava uvjete prema Međunarodnim akreditacijskim standardima za zdravstvene ustanove V5.0. Uz to, Klinici je uručen ISO 9001:2015 certifikat, koji se odnosi na pružanje bolničkih i izvanbolničkih usluga u području psihijatrije. Ovi certifikati predstavljaju zajednički uspjeh svih zaposlenika Klinike za psihijatriju Vrapče u razvijanju sustava kvalitete i sigurnosti. Oni nas motiviraju na daljnji napredak u cilju kontinuiranog poboljšanja kvalitete zdravstvene zaštite i sigurnosti za naše pacijente.

U narednom razdoblju veliki će se napori uložiti u učinkovito upravljanje (uključivši i planiranje, nadzor i praćenje te analizu i procjenu) resursima, onim materijalne i nematerijalne prirode; digitalizaciju i tehnološku integraciju procesa (koji će omogućiti bolju i pravodobniju razmjenu ključnih podataka, suradnju i automatizaciju određenih procesa) te dodatno osposobljavanje osoblja.

Isto tako, planom se predviđa i uvođenje novog cjelovitog i integriranog informacijskog sustava koji bi sadržavao najmanje: bolnički informatički sustav (BIS), poslovni informatički sustav (PIS), sustav prehrane, kadrovske evidencije te e-Urudžbeni. Implementacija navedenoga biti će počekom 2025. godine, trebnutno je Klinika u procesu potpisivanja ugovora. Također, Klinia će preseliti servere na CDU, odnosno na Centar dijeljenja usluga.

Glede plana unapređenja sustava upravljanja ljudskim resursima ciljevi su podizanje kvalitete i sigurnosti radnih uvjeta, povećanje ulaganja u zaposlenike financijske i nefinancijske prirode, dodatna nabava zaštitne opreme (obuće i odjeće), dodatno poticanje ciljanog profiliranja stručnjaka te ponovna promidžba zapošljavanja putem društvenih mreža deficitarnih kadrova. Ovdje se kao poseban cilj plana može izdvojiti dodatni angažman različitih stručnjaka koji su uključeni u procese pružanja skrbi (kako liječnika različitih specijalnosti tako i svih drugih stručnjaka – poput primjerice, medicinskih sestara i tehiničara, psihologa, socijalnih radnika, socijalnih pedagoga, fizioterapeuta, radnih terapeuta i tako dalje). Isto će omogućiti daljnju proliferaciju, u smislu kvantitete i kvalitete usluga koju će Klinika moći pružiti, no i daljnje rasterećenje, posebice, stalno rastućeg broja i obujma, ne-kliničkih zahtjeva, a sukladno konstantnom povećanju i intenziviranju vanbolničkih programa liječenja, ali i usložnjavajnju bolničkih sadržaja liječenja.

Glede plana provođenja investicija i investicijskog održavanja planira se priprema idejnog projekta za izgradnju jedinstvenog Polikliničkog trakta s predavaonicama, dovršetak projekta izgradnje bolničkog parkirališta čija je izgradnja trenutno u tijeku, projektna dokumentacija za izgradnju dizala za pristup invalidima, izrada centralnog sistema klima na zavodu za afektivne poremećaje, nabava i puštanje u rad niza medicinskih i drugih aparata potrebnih za funkcioniranje Bolnice.

Plan obuhvaća i nezaobilazne nastavno obrazovne te znanstveno istraživačke aktivnosti Klinike. U tome smislu plan je u narednom razdoblju nastaviti razvijati nastavno-obrazovne te znanstveno-istraživačke kapacitete i sposobnosti ustanove, odnosno poboljšati mogućnosti sudjelovanja, vođenja i upravljanja transdiscipliniranim i multidiscipliniranim, domaćim i međunarodnim, stručnim, znanstvenim i istraživačkim projektima i drugim aktivnostima s ciljem povećanja ostvarenja prihoda mimo ugovornih obveza s HZZO-om. Osim navedenog, a više vezano uz nastavno-obrazovne aktivnosti plan obuhvaća nastavljanje uspostavljanja i daljnjeg razvijanja suradnje s fakultetima i drugim učilištima, predlaganje i ugovaranje novih predmeta u okvirima fakulteta čija je ustanova nastavna baza, usustavljanje sustava edukacije u okvirima pojedinih specijalističkih programa (uz, naravno, naglasak na program specijalizacije iz psihijatrije) te nastavak edukacije o komunikacijskim vještinama i prevenciji mjera prisile; ljudskim pravima naših bolesnika, suvremenim principima liječenja po biopsihosociajlnom principu i kulturi oporavka.

Osim navedenog, a više vezano uz nastavno-obrazovne aktivnosti plan obuhvaća daljnje intenziviranje rada Zavoda za psihijatrijska istraživanja na uobličavanju projektnih prijedloga i projekata, provođenju raznorodnih istraživanja, uspostavi suradnje sa znanstvenim centrima i centrima izvrsnosti u zemlji i inozemstvu, nastavak suradnje s drugim priznatim znanstvenim institucijama poput Instituta Ruđer Bošković, Hrvatskog instituta za mozak kao i s međunarodnim znanstvenim institucijama te financijsko i organizacijsko podupiranje izdavačkih aktivnosti zaposlenika.

Sve navedeno u jasnom je kontekstu zadovoljenja (svih) potreba pacijenata o kojima Bolnica skrbi kroz koncept „pacijent u središtu“ što predstavlja okosnicu cjelokupne strategije, ali podrazumijeva i zadovoljenje potreba, kako materijalnih tako i psiholoških, zaposlenika Bolnice. Važan dio programa odnositi će se upravo na taj aspekt planiranja i rada u smislu prepoznavanja potreba zaposlenika, unapređenje njihovih uvjeta rada, poticanje njihovih motivacijskih procesa kroz razne oblike materijalnih i nematerijalnih stimulacija, generiranje osjećaja sigurnosti, ravnopravne raspodjele radnih zadataka i opterećenja, uključivanja u sustave planiranja uz podjelu odgovornosti.

 29



PREDSJEDNICA UPRAVNOG VIJEĆA

prof. dr.sc. Vesna Medved, dr. med.